

Budapest Főváros XX. kerület

PesterzsébeT ÖNKORMÁNYZATÁNAK

**POLGÁRMESTERE**

1201 Budapest, Kossuth Lajos tér 1.

Tel.: 289-2539, Fax: 283-1187

www.pesterzsebet.hu

**Tárgy**: Javaslat az önkormányzat kezelésében lévő közutak burkolat-bontásának szabályozásáról szóló rendelet megalkotására

**Tisztelt Képviselő-testület!**

A közutak nem közlekedési célú igénybevételének alapvető feltételeit a közúti közlekedésről szóló 1988. évi I. törvény (a továbbiakban: Úttörvény), valamint annak végrehajtási rendelete, a 30/1988. (IV.21.) MT rendelet határozza meg. Az Úttörvény 36. § (1) bekezdése alapján a közutak nem közlekedési célú igénybevételéhez a közút kezelőjének hozzájárulása szükséges. A hozzájárulásban a közút kezelője feltételeket írhat elő.

Önkormányzatunknak jelenleg nincs a közutak nem közlekedési célú igénybevételének feltételeit szabályozó rendelete, csupán az igénybevételért fizetendő díj meghatározásáról alkotott a korábbiakban rendeletet a T. Képviselő-testület. Annak érdekében, hogy a közút kezelője a kezelt valamennyi közúton egyformán érvényes feltételeket írhasson elő, szükségesnek tartjuk olyan általános feltételek rendeleti szintű meghatározását, melyek mindenki számára nyilvánosak és előre megismerhetők.

A megalkotásra javasolt rendelet-tervezet részletesen szabályozza Budapest XX. kerületében lévő közutak (ideértve a járdákat, gyalogos- és kerékpárutakat, valamint azok műtárgyait és a zöldfelületeket is) nem közlekedési célú igénybevételének szabályait, a közútkezelői hozzájárulás, valamint a munkakezdési hozzájárulás kiadásának feltételeit, eljárásrendjét. Szabályozza az igénybe vett közterület helyreállítására vonatkozó szabályokat, a helyreállítás módját, határidejét, minőségét, valamint mellékletében az igénybevételért fizetendő díjak meghatározását is.

Tájékoztatom a T. Képviselő-testületet, hogy a jelenleg hatályos, az önkormányzat tulajdonában és kezelésében lévő helyi közutak nem közlekedési célú igénybevételéért fizetendő díj meghatározásáról szóló 25/2014. (VI.26.) önkormányzati rendeletben meghatározottakhoz képest a megalkotásra javasolt rendelet mellékletében szereplő díjtételek – figyelemmel Budapest Főváros Önkormányzata kezelésében lévő közterületekre vonatkozó díjtételekre, illetve Budapest Főváros XXIII. kerület Soroksár Önkormányzata által alkalmazott díjtételekre is, melyek a javasolttal azonos mértékűek – az alábbiak szerint változnának:

|  |  |  |
| --- | --- | --- |
| ***Kategória*** | ***Jelenlegi díjtétel*** | ***Javasolt díjtétel*** |
| Belterületi I. rendű főút | 70,-  Ft/m2/nap+áfa | 100,- Ft/m2/nap+ÁFA |
| Belterületi II. rendű főút | 50,-  Ft/m2/nap+áfa | 50,-  Ft/m2/nap+ÁFA |
| Fenti kategóriákba nem tartozó belterületi mellékutak, lakó- és kiszolgáló utak, külterületi közutak, kerékpárutak, gyalogutak, járdák, földterületek, ideértve a földutakat és az önkormányzati tulajdonú magánutakat is. | 25,-  Ft/m2/nap+áfa | 50,-  Ft/m2/nap+ÁFA |

Kérem a T. Képviselő-testületet, hogy az előterjesztést megtárgyalni és a rendeletet megalkotni szíveskedjen.

A rendelet megalkotása minősített szótöbbséget igényel.

Előterjesztést készítette: Kanyuk Krisztina városgazdálkodási osztályvezető-helyettes

Kernné dr. Kulcsár Dóra városgazdálkodási osztályvezető

Előterjesztést tárgyalja: Környezetvédelmi és Városfejlesztési Bizottság

Budapest, 2018. február 28.

**Szabados Ákos**

polgármester

Budapest Főváros XX. kerület Pesterzsébet Önkormányzata Képviselő-testületének

**………./2018. (………) önkormányzati rendelete**

**az önkormányzat tulajdonában és kezelésében lévő közutak burkolatbontásának szabályozásáról, valamint a nem közlekedési célú igénybevételért fizetendő díj meghatározásáról**

Budapest Főváros XX. Kerület Pesterzsébet Önkormányzata az Alaptörvény 32. cikk (2) bekezdésében foglalt eredeti jogalkotói hatáskörében, Magyarország helyi önkormányzatairól szóló 2011. évi CLXXXIV. törvény 23. § (5) bekezdés 1. pontjában foglalt feladatkörében eljárva, figyelemmel a közúti közlekedésről szóló 1988. évi I. törvény 37. § (1) bekezdésében foglaltakra a következőket rendeli el:

**I. fejezet**

**Általános rendelkezések**

1. A rendelet hatálya

**1. §** E rendelet hatálya kiterjed Budapest Főváros XX. Kerület Pesterzsébet Önkormányzata (a továbbiakban: Önkormányzat) közigazgatási területén az Önkormányzat tulajdonában és kezelésében lévő közutakra, közterületekre.

2. Fogalommeghatározások

**2. §** A rendelet alkalmazásában

1. közterület: a közhasználatra szolgáló minden olyan önkormányzati tulajdonban álló terület, amelyet rendeltetésének megfelelően bárki használhat és az ingatlan-nyilvántartás ekként tartja nyilván; a közterületnek közútként szolgáló és a magánterületnek a közforgalom számára a tulajdonos (használó) által megnyitott és kijelölt része; továbbá az a magánterület, amelyet azonos feltételekkel bárki használhat;

2. út: a járművek és a gyalogosok közlekedésére, vagy csak a járművek, illetve csak a gyalogosok közlekedésére szolgáló, e célra létesített vagy kijelölt közterület, illetőleg magánterület (közút, magánút). Magánútnak kell tekinteni az állam vagy az önkormányzat tulajdonában álló területen lévő, közforgalom elől elzárt utat is;

3. közút: a gyalogosok és a járművek közlekedésére szolgáló közterület; továbbá közútnak minősül az Önkormányzat tulajdonában vagy egyébként kezelésében lévő olyan magánterület (magánút) is, amely a közforgalom elől el nem zárt. Ennek megfelelően közút a gyalogút, a kerékpárút, valamint a gyalog- és kerékpárút is, ideértve a közút műtárgyát és tartozékát is;

4. magánút: a gyalogosok és a járművek közlekedésére szolgáló magánterület; a magánút közforgalom elől elzárt, vagy közforgalom elől el nem zárt magánút;

5. úttest: az útnak a járművek közlekedésére szolgáló része;

6. útburkolat: az úttestnek, a járdának, az út egyéb területének, illetve a kerékpárútnak az ideiglenes vagy végleges szilárd szerkezete (kockakő, betonkő, aszfalt stb., - az alappal és az ágyazattal együtt);

7. járda: az útnak a gyalogosok közlekedésére szolgáló - az úttesttől szintkülönbséggel, kiemelt szegéllyel, vagy más látható módon elhatárolt - része;

8. kerékpárút: a jelzőtáblával kerékpárútnak megjelölt közút;

9. gyalogút: a kizárólag a gyalogosok közlekedésére szolgáló olyan közterület, amely nem minősül járdának;

10. gyalog- és kerékpárút: jelzőtáblával gyalog- és kerékpárútnak megjelölt közút;

11. az út műtárgya (közúti műtárgy): az áteresz, a felüljáró, a támfal, a bélésfal, valamint az út víztelenítését szolgáló létesítmény (burkolatlan vagy burkolt árok, szikkasztóárok, más vízelvezető létesítmény.

12. az út tartozéka: a várakozóhely, pihenőhely, a vezetőoszlop, a korlát, a forgalomtechnikai létesítmény, a forgalmi, útfenntartási és közlekedésbiztonsági célokat szolgáló műszaki, és egyéb létesítmény vagy berendezés (segélykérő telefon, parkolójegy-kiadó automata, közösségi közlekedési megállóhelyre kihelyezett utasváróhely, utcabútor, a járművek várakozását szabályozó eszköz, kerékpártároló), az út üzemeltetéséhez szükséges elektronikus hírközlő eszköz és hálózat, a zajárnyékoló fal és töltés, továbbá a hidak, a felüljárók, az alagutak és az aluljárók speciális tartozékai;

13. forgalomtechnikai létesítmény: a forgalomirányító fényjelző készülék (a továbbiakban: jelzőlámpa), a közúti jelzőtábla, az útburkolati jel, jelzőtest, a KRESZ 20. §-ában meghatározott „egyéb közúti jelzés”, a várakozást gátló eszköz (pl. poller, korlát), valamint a forgalomirányító jelzésrendszer alépítménye (csőhálózat, akna);

14. közúti jelzés: a forgalomtechnikai létesítmény által adott jelzés;

15. útcsatlakozás: útnak, járműforgalmat szolgáló létesítmény területének, illetve a járművek közút melletti ingatlanról a közútra való ráhajtását szolgáló területnek a közúthoz csatlakozása;

16. közút fejlesztése (létesítése, építése,): érvényes útügyi műszaki előírások, illetve szabványok szerint meghatározott műszaki jellemzőkkel rendelkező szilárd burkolatú út vagy földút létrehozása;

17. közút felújítása (korszerűsítése): a nem megfelelő, vagy rossz állapotú szilárd burkolatú út vagy útszakasz átépítése annak érdekében, hogy az megfeleljen a közlekedés biztonsága és kulturáltsága követelményeinek;

18. közút üzemeltetése: a közúton és közvetlen környezetében végzett olyan szolgáltatások és egyéb tevékenységek összessége - ideértve a közút fenntartását, tisztántartását, síkosságmentesítését, hóeltakarítását, valamint a közút állapotának ellenőrzését és vizsgálatát is - amelyek a közúti forgalom biztonságos és kulturált lebonyolítását szolgálják vagy segítik elő;

19. közút fenntartása (karbantartása): a közút biztonságos közlekedésre alkalmas állapotban tartása,a forgalmi igénybevételből, az időjárási és az egyéb természeti hatásokból származó természetes leromlás ellensúlyozása;

20. közút közlekedési célú igénybevétele: a közúton járművel való közlekedés (ideértve a járművel való megállást és a várakozást is) illetve gyalogosközlekedés;

21. közút közlekedési célú rendkívüli igénybevétele: a közút közlekedési célú igénybevétele olyan járművel, amely a külön jogszabályban meghatározott legnagyobb össztömeget, tengelyterhelést, illetve méretet meghaladja, illetve a külön jogszabályban meghatározott korlátozott forgalmú övezetben, védett övezetben levő közút és korlátozott forgalmú közút közlekedési célú igénybevétele olyan járművel, amely e külön jogszabály értelmében a korlátozott forgalmú övezetben, védett övezetben levő közutat és a korlátozott forgalmú közutat nem vehetné igénybe;

22. közút nem közlekedési célú igénybevétele: a közút területének (vagy e terület egy részének) - ideiglenes vagy tartós - elfoglalása

*a)* építési munka elvégzése céljából (közút fejlesztése, felújítása,; fenntartása, közúthoz csatlakozás létesítése; a közút területén levő vagy területét érintő közmű létesítése, fenntartása, a közutat érintő vasúti pálya és tartozékai létesítése, fenntartása, valamint a közút burkolatának felbontásával járó egyéb munkák végzése), vagy

*b)* építési munkával nem járó célból (pl. a közúton rendezvények tartása, reklámtábla vagy reklámberendezés elhelyezése, vendéglátó-ipari létesítmények vagy kereskedelmi létesítmények, berendezések elhelyezése, közút melletti épületek állványozása, egyéb ideiglenes anyagok vagy berendezések elhelyezése);

23. közút nem közlekedési célú rendkívüli igénybevétele: a közútnak az egyes közművek üzemzavarának idejére vonatkozó, halasztást nem tűrő hibaelhárítás és helyreállítás céljából történő; illetve ár- vagy belvízvédekezés, helyi vízkárelhárítás, vagy elemi csapás miatti igénybevétele;

24. közmű: a közterületen, az alatt vagy felett elhelyezett közművezeték - ide értve annak külön jogszabály által meghatározott biztonsági övezetét is -, és anyagszállításra, adatátvitelre vagy erőátvitelre szolgáló egyéb vezeték, a hozzá tartozó műszaki létesítményekkel;

25. Közútkezelő: az Önkormányzat polgármestere;

26. közút forgalomtechnikai kezelője (Forgalomtechnikai kezelő): Budapest Főváros teljes közforgalomnak megnyitott közúthálózata tekintetében - jogszabályban meghatározott esetekben - a Fővárosi Közgyűlés;

27. közúton megvalósuló műszaki beavatkozás: minden olyan közúton történő beavatkozás, amely az út, vagy annak tartozéka megbontásával, átalakításával, építésével vagy a végleges forgalmi rend módosításával jár;

28. közmű üzemeltetője: a közmű külön jogszabályban meghatározott előírások szerinti üzemeltetésének gyakorlásáért felelős szervezet;

29. tervezési alaptérkép: a közúton megvalósítani tervezett műszaki beavatkozások terveinek alapjául szolgáló, a tervezési területen található objektumokat feltüntető geodéziai felmérésen és az ingatlan-nyilvántartáson alapuló, a meglévő állapotot tükröző helyszínrajz a vonatkozó útügyi, műszaki előírásoknak megfelelően;

**II. fejezet**

**Eljárási szabályok**

3. Közútkezelői hozzájárulások

**3. §** Az Önkormányzat nevében eljárva a polgármester adja ki - e rendeletben foglaltaknak megfelelően - a külön jogszabályokban előírtak szerinti közútkezelői hozzájárulást. A kiadott közútkezelői hozzájárulás tartalmazza a hozzájárulás feltételeit. A közútkezelői hozzájárulás tovább nem ruházható, kizárólag a hozzájárulásban nevesített igénybevevőt jogosítja fel a közút nem közlekedési célú igénybevételére.

**4. §** (1) A közútkezelői hozzájárulást annak kell beszereznie, aki a helyi közutat - közlekedési vagy nem közlekedési célból - igénybe kívánja venni, vagy a közút forgalmi rendjét meg kívánja változtatni (a továbbiakban: a kérelmező). A kérelmező meghatalmazott útján is eljárhat.

(2) A kérelmezőnek a közútkezelői hozzájárulás iránti kérelmét az igénybevétel okának figyelembevételével, a vonatkozó jogszabályi előírások szerinti tartalommal és mellékletekkel kell benyújtania. A közútkezelő - szükség szerint - egyéb dokumentáció becsatolását vagy adat közlését is kérheti az igénybevétel (tevékenység) formájától, módjától, időtartamától és mértékétől függően, valamint kapu vagy telekbejáró esetében.

**5. §** (1) A közút fejlesztését, felújítását, továbbá a közút (ezen belül az úttest, a járda, a gyalogút, a kerékpárút, valamint a gyalog- és kerékpárút) burkolatának teljes szélességű helyreállítását követő 5 évig azon burkolatbontással járó munka - a közút nem közlekedési célú rendkívüli igénybevételének (10. §) kivételével - nem végezhető. A közútkezelő csak kivételesen indokolt esetben járulhat hozzá az ilyen munkák 5 év letelte előtti megkezdéséhez.

(2) A kérelmező - az 5 éves burkolatbontási tilalomra tekintettel - a közút építésének megkezdése előtt köteles

*a)* már a tervezés időszakában felhívni az érintett ingatlanok tulajdonosait azoknak az igényeiknek a bejelentésére, amelyeknek a kielégítése burkolatbontással jár (csatorna, víz-, gázbekötés, stb.);

*b)* figyelmeztetni az ingatlantulajdonosokat arra, hogy ha a közműbekötési igényüknek megfelelő munkát az útépítéssel összhangban nem végeztetik el, úgy arra az útépítés befejezését követő 5 éven belül nem lesz lehetőségük;

*c)* felhívni az érintett közművek kezelőit arra, hogy hálózatukat vizsgálják meg, és a szükséges felújítási munkákat végezzék el, valamint az érintett ingatlanok hiányzó csatlakozó-vezetékeit - ha ezek elvégzése 5 éven belül lenne esedékes - építsék ki úgy, hogy a későbbiekben az útburkolat felbontása ne váljon szükségessé.

Az *a)-c)* pontokban meghatározott felhívásokra és figyelmeztetésre vonatkozó dokumentumokat a közútkezelői hozzájárulás iránti kérelemhez csatolni kell.

4. Munkakezdési hozzájárulás

**6. §** (1) A rendelet hatálya alá eső közutakon végzett következő tevékenységek tekintetében a tényleges munkavégzés megkezdése előtt legalább 30 nappal a kérelmezőnek munkakezdési hozzájárulást kell kérnie az erre a célra szolgáló, e rendelet 2. melléklete szerinti formanyomtatványon:

*a)* közút fejlesztése, felújítása,

*b)* a közút építési munkával járó fenntartása,

*c)* a közúthoz útcsatlakozás létesítése,

*d)* a közút területén lévő (ideértve a közút alatt és a közút felett lévő) közmű (légvezeték, távközlési vezeték, optikai kábel stb.), továbbá olyan közmű létesítése, amely a közút területét érinti.

(2) A rendelet hatálya alá eső közutakon végzett következő tevékenységek tekintetében a tényleges munkavégzés megkezdése előtt legalább 15 nappal egyszerűsített munkakezdési hozzájárulást kell kérni az erre a célra szolgáló, e rendelet 3. melléklete szerinti formanyomtatványon:

*a)* közművek kizárólag útburkolatban, járdafelületen és zöldfelületen elhelyezkedő szerelvényének cseréje, javítása, szintbe helyezése;

*b)* közművek kizárólag útburkolatban, járdafelületen és zöldfelületen elhelyezkedő akna fedlapjának cseréje, javítása, szintbe helyezése.

(3) A közúton burkolatbontással nem járó, de a közút területének (vagy e terület egy részének) ideiglenes vagy tartós elfoglalása esetén a kivitelező a közútkezelői hozzájárulás birtokában is köteles a közút kezelőjét a munka tényleges megkezdését megelőzően legalább 72 órával értesíteni.

(4) Távközlési vagy optikai kábelfektetés esetén a munkakezdési hozzájárulást az építtetőnek kell kérnie.

(5) Nincs szükség munkakezdési hozzájárulásra a közút nem közlekedési célú - külön jogszabályban meghatározott - rendkívüli igénybevétele esetén. Az igénybevétel megkezdését azonban a közút ilyen igénybevevője is köteles bejelenteni e rendelet 10. §-ában foglaltaknak megfelelően a közútkezelőnek.

(6) A munkakezdési hozzájárulás és az egyszerűsített munkakezdési hozzájárulás iránti kérelmet - a jogszabályi előírásokban foglaltaknak megfelelő tartalommal és mellékletekkel - az erre rendszeresített, e rendelet mellékletei szerinti formanyomtatványon kell benyújtani a közútkezelőnek.

(7) A munkakezdési hozzájárulás iránti kérelemhez csatolni kell:

*a)* a közműüzemeltetők kiviteli tervekre adott teljes körű nyilatkozatait,

*b)* hat hónapnál nem régebbi hozzájárulással ellátott forgalomtechnikai tervet és ideiglenes forgalomszabályozási tervet,

*c)* az építési engedélyt vagy a létesítési hozzájárulást, és az illetékes közmű-üzemeltető tervjóváhagyását,

*d)* az (1) bekezdés *c)-d)* pontjaiban említett munkák esetén a közút igénybevételét bemutató helyszínrajzot, valamint a közút érintett szakaszának keresztmetszeti rajzát,

*e)* a tervező vagy a kivitelező nyilatkozatát arról, hogy a kivitelezési tervet minden, a munkával érintett közmű és közműjellegű hálózat üzemeltetőjével egyeztette, és a megoldás megfelel az egyeztetés eredményének, továbbá a jogszabályi és egyéb előírásoknak,

*f)* a beruházó vagy a kivitelező nyilatkozatát arról, hogy a munkával érintett közmű és közműjellegű hálózat üzemeltetőinek nyilatkozatai teljes körűek, és azok a kérelem időpontjában érvényesek,

*g)* az igénybe venni kívánt terület tulajdonosának hozzájárulását,

*h)* a közút üzemeltetőjének nyilatkozatát,

*i)* az építési munkák által érintett közúthoz kapcsolódó zöldterület megóvására irányuló, valamint az építési munkák során elkerülhetetlenül károsodó zöldterület helyreállítása érdekében teendő intézkedések ismertetését.

(8) A (7) bekezdés *d)* pontjában említett helyszínrajzon megjelölt - igénybe venni kívánt - területen kívül további terület a munkavégzéshez csak külön közútkezelői hozzájárulás alapján vehető igénybe.

(9) Az egyszerűsített munkakezdési hozzájárulás iránti kérelemhez csatolni kell:

*a)* M=1:500 vagy ennél nagyobb méretarányú helyszínrajzot, ábrázolva a beavatkozás helyét/helyeit, a megbontandó burkolat nemének megjelölésével,

(10) Burkolatbontással járó munkához a november hó 15. és március hó 15. közötti időszakra munkakezdési hozzájárulás csak rendkívüli esetben adható. Ennek tekinthető, ha a várható időjárási viszonyok a munkát megengedik, és a munkakezdési hozzájárulás jogosultja kötelezettséget vállal a téli munkavégzés feltételeinek biztosítására.

(11) Ha a közutat nem közlekedési célból a közútkezelő hozzájárulása nélkül, vagy a hozzájárulásban előírt feltételektől eltérően vették igénybe, a közlekedési hatóság - a közútkezelő kérelme alapján - az igénybevevőt az eredeti állapot helyreállítására, a hozzájárulásban előírt feltételek betartására, valamint a közút állagának védelme és a forgalom biztonsága érdekében szükséges intézkedések megtételére kötelezheti.

**7. §** (1) Az Önkormányzat kezelésében lévő közutakon, kerékpárúton, járdán tartandó futóversenyek kapcsán a futóverseny tényleges megtartása előtt legalább 30 nappal a kérelmezőnek igénybevételi hozzájárulást kell kérnie az erre a célra szolgáló, e rendelet 4. melléklete szerinti formanyomtatványon.

(2) Az igénybevételi hozzájárulás iránti kérelmet a közútkezelőnek kell benyújtani és a kérelemhez csatolni kell a forgalomkorlátozási tervet.

**8. §** (1) A közutak nem közlekedés célú igénybevételéért az igénybevevőnek igénybevételi díjat kell fizetnie, melynek mértékét e rendelet 1. melléklete tartalmazza.

(2) A fizetendő igénybevételi díj összegét a munkakezdési hozzájárulás alapján kiállított díjmeghatározás tartalmazza.

(3) A kérelmező által minimálisan fizetendő igénybevételi díj nettó összege 10.000 forint, az igénybe vett terület nagyságától és az igénybevétel időtartamától függetlenül.

(4) Az 1. mellékletben megállapított nettó díjakat külön jogszabályban meghatározott mértékű általános forgalmi adó terheli.

(5) Az igénybevételért fizetendő díj előre esedékes, a burkolatbontási munkák megkezdése előtt legalább 3 nappal a befizetésről szóló igazolást be kell mutatni a közútkezelő felé. A díjfizetés igazolásáig a munkakezdési engedély nem állítható ki, a közutakat érintő munkavégzés vagy egyéb nem közlekedés célú igénybevétel nem kezdhető meg.

(6) Nem kell igénybevételi díjat fizetni:

a) Budapest Főváros XX. kerület Pesterzsébet Önkormányzatának beruházása,

b) Budapest Főváros Önkormányzatának beruházása,

c) Budapest Főváros XX. kerület Pesterzsébet Önkormányzata által szervezett kulturális rendezvény, vásár vagy más egyéb esemény megrendezéséhez kapcsolódó nem közlekedési célú igénybevétel esetén.

**9. §** Munkakezdési hozzájárulás nem adható kérelmező részére, ha

a) korábbi kivitelezésekből adódó garanciális javításokat nem végezte el,

b) Budapest Főváros XX. kerület Pesterzsébet Önkormányzata felé igénybevételi díj jogcímen tartozása van.

5. Rendkívüli igénybevétel

**10. §** (1) A közút nem közlekedési célú rendkívüli igénybevétele esetén az igénybevevő köteles az igénybevételt a közútkezelőnek - az igénybevétel megkezdése előtt lehetőleg 12 órával, de legkésőbb azzal egyidejűleg - elektronikus úton bejelenteni. A munkaterület helyszínén tartózkodó személynek ismernie kell az elektronikus úton történt bejelentés azonosító számát, ellenőrzés esetén azt közölnie kell az ellenőrzést végzővel. A rendkívüli igénybevétel okának meghatározását, továbbá a rendkívüli igénybevétel halaszthatatlanságára vonatkozó egyértelmű üzemeltetői nyilatkozatot a meghibásodás tudomására jutásának idején, de legkésőbb a munka megkezdését követő 12 órán belül - elektronikus úton - köteles megküldeni a közútkezelőnek.

(2) A rendkívüli igénybevétel idejére az igénybevevőnek a munkavégzés helyszínén egy 1,00 m x 0,50 m méretű, az igénybevevő nevét, elérhetőségét, a munkálatok megnevezését feltüntető táblát kell elhelyeznie.

(3) Ha a rendkívüli igénybevétel (az útburkolat helyreállítását is beleértve) 120 órán belül nem fejezhető be, az igénybevevő köteles a munka folytatásához a közútkezelő hozzájárulását – a szükséges dokumentumok csatolásával – megkérni, és a munkát a közútkezelő által meghatározott feltételek figyelembevételével kell elvégeznie.

(4) A rendkívüli igénybevétellel felbontott úttest, járda, gyalogút, kerékpárút, gyalog- és kerékpárút burkolata helyreállításakor (szerkezet, terület nagysága) jelen rendelet 19. §-ában leírtak szerint kell eljárni. A kivitelezést úgy kell végrehajtani, hogy az a vonatkozó szabványok és útügyi műszaki előírások feltételeinek is megfeleljen.

**III. fejezet**

**Kivitelezési előírások**

6. A munkaterület és a forgalom elválasztása

**11. §** (1) A közúton végzett munkákkal érintett munkaterületet a forgalomtól - a külön jogszabályban meghatározottak és a jóváhagyott ideiglenes forgalomszabályozási terv szerint - el kell választani. Ennek megfelelően a munkaterületre előjelzéssel fel kell hívni a figyelmet, és azt közúti jelzéssel meg kell jelölni.

(2) A gyalogosok, a mozgáskorlátozottak, valamint a megkülönböztetett jelzést használó gépjárművek biztonságos közlekedését, a célfuvarok teljesítését, a települési szilárd és folyékony hulladék elszállítását, továbbá az ingatlanokra, üzletekbe való bejárás lehetőségét a közúton - a külön jogszabályban meghatározottak szerint - a munkavégzés ideje alatt is biztosítani kell.

(3) Az útelzáró berendezéseken fel kell tüntetni a munkát végző cég nevét és címét, valamint közmű esetén annak fajtáját (gáz, elektromos áram, csatorna stb.).

(4) A közúti útelzárás, elkorlátozás és forgalomterelés elemeinek meg kell felelniük a vonatkozó útügyi műszaki előírásokban foglalt követelményeknek.

(5) A forgalom számára fenntartott területen munkagép, anyagszállító jármű nem tartózkodhat, anyagot nem tárolhat, a közútnak bármilyen célból csak a forgalomszabályozási tervben megjelölt része foglalható el.

7. A munka megkezdése és végzése

**12. §** (1) A munkakezdési hozzájárulás jogosultjának a kivitelezés teljes időtartama alatt gondoskodnia kell arról, hogy a munkaterületen a vonatkozó jogszabályokat, valamint a szabványokat, az útügyi műszaki előírásokat és irányelveket, továbbá a közútkezelői hozzájárulásban előírt építési, forgalomtechnikai és egyéb rendelkezéseket betartsák. Az erre vonatkozó hozzájárulásokat a munkaterületen kell tartani.

(2) A munkavégzés ideje alatt a munkaterület teljes helyreállításáig a munkakezdési hozzájárulás jogosultja teljes felelősséggel tartozik a munkaterületért.

**13. §** (1) Bontással járó munkát csak akkor szabad megkezdeni, ha annak folyamatos végzéséhez és az előírt határidőre történő befejezéséhez minden feltétel biztosított. A munka végzése során késedelem nélkül be kell jelenteni a munkavégzés ütemezésének módosulását.

(2) A munka folyamatos végzésének feltételei akkor biztosítottak, ha:

a) az előírt engedélyek és hozzájárulások megvannak,

b) a munka gyors ütemű végrehajtásához szükséges anyag, munkaerő és fuvareszköz rendelkezésre áll,

c) a munka befejezését követően az útburkolat végleges helyreállításának feltételei fennállnak.

A fenti feltételek teljesülését a munkakezdési hozzájárulás jogosultja a közútkezelő, vagy Budapest Főváros XX. kerület Pesterzsébeti Polgármesteri Hivatal köztisztviselője felhívására igazolni köteles.

(3) A főútvonalon vagy a városképi szempontból egyébként kiemelt területen folyó jelentősebb és huzamosabb ideig (egy hónapnál hosszabb ideig) tartó építés esetén a vonatkozó útügyi műszaki előírás szerint útépítési adatközlő táblát kell elhelyezni.

**14. §** (1) A munkavégzés során biztosítani kell a közművek és a forgalomtechnikai létesítmények megközelíthetőségét. A közmű-létesítmények felszíni szerelvényeit szabadon kell hagyni.

(2) A bontási munkákat - kézi feltárással történő kivitelezés esetén is - különös óvatossággal kell elvégezni.

(3) Földmunka esetén a munkaárok fát 2 m-nél jobban nem közelíthet meg. Amennyiben a nyomvonalas létesítmény kiépítése más módon - valamilyen kényszerhelyzet miatt - nem oldható meg, a gyökérzet megóvása mellett - kézi vagy gépi - átfúrást kell alkalmazni. Az átfúrás a fa törzsét 1 m-nél jobban nem közelítheti meg.

(4) Fa törzsétől mért 3 m-es sugarú körön belül a gyökérzónában lévő föld kitermelését kizárólag kézzel szabad végezni. A munkák során 5 cm-nél vastagabb gyökeret elvágni tilos. A 2 és 5 cm közötti vastagságú elvágott gyökerek esetében merőleges, sík metszési felületet kell kialakítani, azokat óvni kell a huzamosabb kiszáradástól, ezért mielőbbi földtakarást kell alkalmazni.

(5) Az építési munkák által érintett területen a munkagépek hatósugarán belüli, illetve a szállítójárművek útvonalába eső fák törzsét - amennyiben a fák sérülésének veszélye fennáll - a munkálatok ideje alatt kalodával kell védeni. A kalodát a törzshöz rögzíteni nem szabad.

(6) Ha az előretervezett bontási munkák folyamán az útburkolat szintjéhez viszonyítva gyalogúton, járdán, kerékpárúton, valamint gyalog- és kerékpárúton a 25 cm-t, úttesten a 40 cm-t meghaladó mélységig kell lehatolni, úgy ezt a hozzájárulás jogosultja a munka megkezdése előtt köteles az érintett közműveknek, és a régészeti védettség alatt álló terület esetén 30 cm mélységet meghaladó földmunka esetén az illetékes kulturális örökségvédelmi hatóságnak bejelenteni. Villamos energia közszolgáltatást biztosító föld feletti és föld alatti vezeték biztonsági övezetében - a biztonsági övezetről szóló külön jogszabály előírásai szerint - tilos, vagy csak korlátozásokkal megengedett munkát végezni.

(7) Járdán, gyalogúton és kerékpárúton a vezeték- (kábel-) fektetési munkát úgy kell végezni, hogy az, valamint a föld visszatöltése, tömörítése és a betonalap készítése folyamatosan kövesse a nyomvonalat. A nyitott munkaárok hossza nem haladhatja meg az egy kábeldobon levő kábelmennyiség hosszát. Újabb szakasz bontására csak akkor és olyan mértékben kerülhet sor, ha és amennyiben a korábban megnyitott munkaárok-szakasz visszatöltése ésideiglenes helyreállítása megtörtént.

(8) Közmű fektetésénél vagy javításánál a vezetékek helyszínrajzi és magassági adatainak geodéziai bemérése (rögzítése) után a munkaárok visszatöltését szakszerű tömörítéssel kell elvégezni. Ennek során akitermelt, de visszatöltésre alkalmatlan, fagyott vagy veszélyesanyagot nem szabad felhasználni.

**15. §** (1) A munkavégzés során a hozzájárulás jogosultjának gondoskodnia kell a csapadékvíz akadálytalan lefolyásáról, és az egyéb szennyeződések folyamatos eltakarításáról.

(2) A földmérési jelek megrongálódását, jogosulatlan elmozdítását a hozzájárulás jogosultja köteles a területileg illetékes földhivatalnak bejelenteni, és a helyreállítás költségeit viselni.

(3) Lakott területen este 22 órától reggel 6 óráig - az üzemzavar elhárítását és a váratlanul felmerült, vagy közérdekből el nem halasztható munkákat, valamint a közútkezelői hozzájárulásban előírt több műszakos munkavégzést kivéve - nem szabad a külön jogszabályban meghatározott zajszintet meghaladó mértékű zajjal járó építési, javítási vagy más bontási, illetve rakodási munkálatokat végezni.

8. Az anyagok kiszállítása és tárolása

**16. §** (1) A munka végzése során biztosítani kell az építőanyagok, csövek, sínek, stb. kiszállítására és a munkahelyen történő megfelelő tárolására vonatkozó előírások maradéktalan betartását. A munkahelyen csak a folyamatos munkavégzést biztosító anyagmennyiség tárolható.

(2) A felbontott burkolat olyan idomköveit, amelyeket a hozzájárulás jogosultja visszaépít, úgy kell tárolni, hogy az a közlekedést ne akadályozza, biztonságát ne veszélyeztesse, és ne okozzon szennyeződést.

(3) A kitermelt anyagot - mind a gyalogos-, mind a járműforgalom felőli oldalon - a szétszóródást megakadályozó megtámasztással kell biztosítani.

(4) A hézag-kiöntő anyagot (bitument stb.) az elszállításig úgy kell tárolni, hogy az útburkolatot ne szennyezze be.

(5) Fák tövében, zöldterületen, a közművek felszíni szerelvényein az építési anyagokat, a kitermelt földet és törmeléket tárolni még ideiglenes jelleggel sem szabad.

(6) A munkavégzés folyamán kitermelt, de fel nem használt anyagot (föld, törmelék, kőanyag stb.) közterületen tárolni nem szabad. Azt a hozzájárulás jogosultjának késedelem nélkül - legkésőbb a következő nap reggel 7 óráig - a munkakezdési hozzájárulásban előírt lerakóhelyre kell elszállítania, és dokumentálnia kell az anyagnak a lerakóhelyen való átadását.

**IV. fejezet**

**Helyreállításra vonatkozó rendelkezések**

9. Ideiglenes helyreállítás

**17. §** (1) A munka elvégzésével egy időben - amennyiben a végleges helyreállítás nem történhet meg azonnal - az útburkolatot ideiglenes jelleggel kell helyreállítani. Az ideiglenes helyreállítást hidegen bedolgozható aszfaltanyaggal, a kőburkolat szakszerű helyreállításával, vagy az erre a célra szolgáló műkő- vagy betonidomokkal kell elvégezni úgy, hogy az ideiglenesen helyreállított burkolat a biztonságos közlekedésre alkalmas legyen.

(2) Az útburkolatot - annak végleges helyreállításáig - a munkakezdési hozzájárulás jogosultjának biztonságos közlekedésre alkalmas állapotban kell tartania.

10. Végleges helyreállítás

**18. §** (1) A közutat érintő munka befejezését követően a felbontott burkolat - ideértve az útburkolati jeleket és az úttartozékokat is - végleges helyreállítását azonnal meg kell kezdeni, és a munkakezdési hozzájárulásban előírt határidőre be kell fejezni.

(2) A közút területén, alatta, felette elhelyezkedő közművek, közmű fedlapok, szerelvények közutat érintő elhelyezése, építése esetén a közmű üzemeltetője vagy megbízottja köteles az úttestet úgy helyreállítani, hogy az út függőleges vonalvezetésében a közmű fedlapok, szerelvények indokolatlan eltérést ne okozzanak.

(3) A közmű üzemeltetője, valamint a közúton munkát végző a (2) bekezdésben meghatározott kötelezettsége megszegéséből eredő károkért felelősséggel tartozik.

(4) A helyreállítási (földvisszatöltési) munkák során a közútkezelői hozzájárulásban a munkakezdési hozzájárulás jogosultjának terhére talajmechanikai vagy egyéb ellenőrző vizsgálatok rendelhetők el.

(5) Zöldterület megrongálása esetén a kivitelezéssel érintett zöldterületek növényzetét helyre kell állítani, és az ennek tényét igazoló iratokat át kell adni a zöldterületek kezelőjének.

(6) A helyreállítást a közútkezelői hozzájárulásban előírtak szerint, szakszerűen, a vonatkozó szabványok és útügyi műszaki előírások szerint kell végrehajtani.

11. A helyreállítás módja

**19. §** (1) A felbontott úttest, járda, gyalogút, kerékpárút, gyalog- és kerékpárút burkolata helyreállításának módját úgy kell végrehajtani, hogy az a vonatkozó szabványok és útügyi műszaki előírások feltételeinek is megfeleljen.

(2) A helyreállítás során a kiemelt munkaárok visszatöltésére csak arra alkalmas anyagot szabad felhasználni, amelyet anyagától függően 10–25 cm-es terítési vastagságokban, réteges tömörítéssel kell beépíteni. A közművezetékek környezetében Trγ = 85%-os, a töltéstestben Trγ = 90%-os tömörséget, illetve a földmű felszínén E2 = 40 MN/m2 teherbírási értéket kell elérni. Az alapburkolat alá minimum 20 cm vastag, Trγ = 95%-os tömörségű, E2 = 60 MN/m2 teherbírási értékű homokos kavics ágyazatot kell helyezni. A további helyreállítás csak a megfelelő tömörséget igazoló mérési jegyzőkönyvek megléte esetén folytatható. Az üzemeltető tömörségi ellenőrző mérést végezhet.

(3) A felbontott kis- és nagykő-burkolatokat a meglévő és megmaradó burkolattal azonos anyagú és azonos méretű kövekből, azonos sor és hézagkiosztással, illetve a környező ívszeleteket és hullámvonalakat megtartva kell helyreállítani úgy, hogy a helyreállított felületek a környezetükhöz illeszkedjenek.

(4) Betonkő burkolatú pályaszerkezetek helyreállításakor az eredeti, vagy azzal megegyező típusú, vastagságú, színű és felületi megjelenésű burkolóköveket kell alkalmazni.

(5) Kő- és betonkő burkolatok helyreállításakor a kövek magassági helyzetét úgy kell meghatározni, hogy azok a vibrációs tömörítés után illeszkedjenek a környező burkolathoz, esetleg a vágányok szintjéhez, a közműszerelvényekhez, az egyéb építményekhez.

(6) A helyreállítás során az útburkolat felületét úgy kell kialakítani, hogy a csapadékvíz elvezetése biztosított legyen.

(7) A kivitelezés során megrongálódott zöldterületet, annak növényzetével együtt a hozzájárulás jogosultjának - az eredeti állapotnak megfelelően, illetve a zöldterület teljes vagy részleges átépítése esetén a zöldterület kezelője által elfogadott zöldterület-rendezési tervnek megfelelő módon - helyre kell állítania vagy állíttatnia, az alábbiak szerint:

a) Az építési munkákat követően a zöldterület részét képező, károsodott (kitermelt, szennyeződött illetve elszállított) termőtalaj pótlásáról - I. osztályú termőföld visszatöltésével - gondoskodnia kell, fák 3 m-es körzetében a kitermelt talajszelvény teljes mélységében (1 m mélységig), egyéb zöldterületeken 20 cm mélységig. Munkagéppel történt földletermelés esetén a visszatöltést megelőzően a tömörödött talaj felszínét fel kell lazítani. A visszatöltött termőföldről minőségi tanúsítványt kell bemutatni a zöldterület kezelőjének.

b) A zöldterület helyreállítási munkáját kertészeti szakképesítésű személlyel kell végeztetni.

c) A zöldterület-helyreállítási munkák elvégzését követően a zöldterület kezelőjével és üzemeltetőjével helyszíni bejárást kell tartania.

**20. §** (1) Aszfaltburkolatú utaknál az aszfalt útpályát - amennyiben a közútkezelő mást nem ír elő - minimum 10 cm összvastagságú, 2 rétegű hengerelt aszfaltburkolattal kell helyreállítani. Kis felületű (max. 2 m2) vagy pontszerű bontások helyreállításánál, közmű fedlapok, szerelvények javításakor, cseréjekor, szintbehelyezésekor - meglévő hengerelt aszfalt esetén is - a közúti forgalomra alkalmas minőségű, 9 cm (2x4,5 cm) összvastagságú öntött aszfalt kopó- és kötőréteg alkalmazható. Építéskor a vonatkozó szabványok és útügyi műszaki előírásokban, valamint a kiadott közútkezelői hozzájárulásban előírt minőségi követelményeket be kell tartani.

(2) Útpálya felbontása esetén a helyreállítási kötelezettség a (3) bekezdésben foglaltak szerint terheli a munkakezdési hozzájárulás jogosultját.

(3) Újjá kell építeni a meglévő útburkolat területének teljes kopórétegét – nyomvonalas bontás esetén – a nyomvonal teljes hosszán és teljes keresztmetszetben az alábbiak szerint:

a) ha az úttest több mint 50%-át felbontják, a közútkezelő előírja az úttest teljes szélességében történő újraépítését. A szegélyeket, amennyiben a meglévő szegély rongálódott vagy hiányos, cserélni, pótolni kell vagy szükség esetén a szegélyeket meg kell emelni az úttest mindkét oldalán.

b) ha a forgalmi sáv több mint 50%-át felbontják, a közútkezelő előírja a forgalmi sáv teljes szélességében történő újraépítését. Az útszegélyeket, amennyiben a meglévő szegély rongálódott vagy hiányos, cserélni vagy pótolni kell az úttest mindkét oldalán.

c) közműbekötés átvágása esetén a munkaároktól 1-1 méter hosszban a kopóréteget.

(4) Amennyiben a közútkezelő mást nem ír elő, úgy az útpálya aszfaltburkolat helyreállítását kötőréteg szintig a munkaárok szélességi méreteihez képest mindkét oldalon és hosszirányban is rétegenként 20-20 cm-es túlnyújtással, a kopó réteget minden bontással érintett forgalmi sáv teljes szélességében minimum a szélességgel megegyező hosszon kell újraaszfaltozni. Amennyiben azonban a munkaárok széle a kiemelt szegélytől 80 cm-re, vagy annál kisebb távolságra van, akkor az útpályát a kiemelt szegélyig teljes szerkezettel újra kell építeni. Az új kopóréteget a meglévőhöz minden esetben lépcsőmentesen kell csatlakoztatni, a szélek élvágóval történő levágása, valamint „kellősítése” bitumenes hézagtömítő szalag elhelyezése után.

**21. §** (1) A felbontott járda, gyalogút, kerékpárút, gyalog- és kerékpárút alapját földnedves betonból, vagy hidraulikus kötőanyagú stabilizációs alaprétegből kell kialakítani úgy, hogy annak minősége és vastagsága az eredetivel megegyező legyen, de legalább a vonatkozó útügyi műszaki előírás feltételeit kielégítse. Az alapréteg alá minden esetben min. 15 cm vastag, Trγ = 95%-os tömörségű homokos kavics ágyazatot kell beépíteni. Egyéb burkolatalapot a közútkezelő hozzájárulás – egyedi elbírálással – előírhat. A betonalap együttdolgozása érdekében a meglévő betonalap csatlakozó felületét érdesre kell kialakítani. C12/15 szilárdsági osztályú beton alkalmazásakor az alapréteg folytonosságát 2 m-ként kereszthézagolással meg kell szakítani.

(2) Úttest, járda, gyalogút, kerékpárút, gyalog- és kerékpárút felbontása esetén a szükséges alépítményi munkák elvégzése után (közmű fedlap és szerelvény szintbehelyezések, szegélyjavítások, betonalap javítások és helyreállítások) kezdhető meg az útburkolat szakszerű megépítése.

(3) Kerékpárút felbontása esetén a szükséges alépítményi munkák elvégzése után, a kerékpárutak burkolatát teljes szélességben szakszerűen újra kell építeni.

(4) Járda felbontása esetén, a szükséges alépítményi munkák elvégzését követően

a) a járda burkolatát a felbontott szakasz szélességétől függetlenül - a szükséges alépítményi munkák elvégzésével, az eredeti járdaburkolattal megegyező anyaggal vagy lapburkolattal és megegyező műszaki paraméterekkel - a járda teljes szélességében szakszerűen helyre kell állítani;

b) ha a közútkezelő mást nem ír elő, úgy a járda betonalapjának helyreállítását a munkaárok szélességi méreteihez képest mindkét oldalon és hosszirányban is 20 cm-es túlnyújtással kell elvégezni.

(5) Járda helyreállításakor hosszirányú munkahézag nem alakítható ki, keresztirányú hézag pedig csak 20 m-ként lehet. Aszfaltburkolat keresztirányú bontása esetén a kopóréteg helyreállítását a járda szélességével megegyező hosszon kell elvégezni, munkahézag kialakítása nélkül. Az új kopóréteget a meglévőhöz minden esetben hézag- és lépcsőmentesen kell csatlakoztatni.

(6) A járda burkolatának felbontásakor a nyomvonalba eső útcsatlakozásoknál a szegélysüllyesztésekkel egyidejűleg a vakok és gyengén látók közlekedésének elősegítése érdekében a Budapest Közút Zrt. által a közútkezelői hozzájárulásban meghatározott taktilis jeleket kell elhelyezni az alábbiak szerint:

a) a kijelölt gyalogos-átkelőhellyel ellátott útkereszteződésekben mind a veszélyre figyelmeztető, mind a haladás irányát mutató vezetősávot ki kell építeni;

b) a kijelölt gyalogos-átkelőhely nélküli útkereszteződésekben csak a veszélyre figyelmeztető jelzést kell kiépíteni.

**22. §** Nyomvonalas jellegű munkáknál a nyomvonalba eső útcsatlakozásoknál a kiemelt szegélyeket le kell süllyeszteni, és 10%-ot meg nem haladó esésű csatlakozó rámpát kell kialakítani a mozgáskorlátozottak közlekedésének megkönnyítése érdekében, a közútkezelő által előírt szélességben. A süllyesztés mértékének járdánál és gyalogútnál 2 cm-nek, kerékpárútnál valamint gyalog- és kerékpárútnál 0 cm-nek kell lennie. A csatlakozási rámpába eső fedlapokat és egyéb közműszerelvényeket megfelelő szintbe és esésbe kell helyezni.

12. A forgalmi rend helyreállítása

**23. §** (1) Az útburkolat helyreállítását és az egyéb munkák befejezését követően (vagy azzal egyidejűleg) az építést megelőző forgalmi rendet a munkakezdési hozzájárulás jogosultja köteles a forgalomtechnikai hozzájárulásnak megfelelően helyreállítani, vagy az új forgalmi rendet kialakítani.

(2) Helyreállítás esetén a munkavégzés és forgalomterelés miatt kihelyezett ideiglenes közúti jelzőtáblákat, útburkolati jeleket el kell távolítani, az eredeti közúti jelzőtáblákat vissza kell szerelni, ki kell takarni, az eredeti útburkolati jeleket helyre kell állítani, a jelzőlámpákat eredeti állapotába és üzemmódjába kell helyezni.

13. Késedelmes vagy hibás kivitelezés

**24. §** (1) A munkakezdési hozzájárulás jogosultja, illetve a rendkívüli igénybevétel bejelentője felelős azokért az általa vagy megbízottja, kivitelezője által okozott károkért, balesetekért, amelyek az e rendeletben, a közútkezelői hozzájárulásban vagy a munkakezdési hozzájárulásban meghatározott feltételeknek a megsértéséből erednek, és amelyek egyébként a kivitelezési munkák során, vagy azokkal összefüggésben keletkeznek.

(2) Ha a munkakezdési hozzájárulás jogosultja nem tartja be a munkakezdési hozzájárulásban előírt, illetve a rendkívüli igénybevételre meghatározott határidőt, a szükséges útburkolat-helyreállítási munkát (az útburkolati jeleket is beleértve), a közútkezelő - a munkakezdési hozzájárulás jogosultja, illetve az ideiglenes igénybevétel bejelentője terhére (költségére) - az üzemeltetővel (a vonatkozó közbeszerzési szabályok figyelembevételével) elvégeztetheti.

(3) A munkák befejezése után, a közúton maradt anyagokat, az ideiglenes forgalmi rendhez kapcsolódó közúti jelzéseket a közútkezelő - a munkakezdési hozzájárulás jogosultjának, illetve a rendkívüli igénybevétel bejelentőjének terhére (költségére) - az üzemeltetővel (a vonatkozó közbeszerzési szabályok figyelembevételével) elszállíttathatja.

(4) Ha a véglegesen helyreállított közúton - a munka nem megfelelő elvégzése miatt - süllyedés vagy más hiba mutatkozik, az elvégzett munkára vonatkozó kötelező alkalmassági határidőn belül a munkakezdési hozzájárulás jogosultját, illetve a rendkívüli igénybevétel bejelentőjét kötelezni lehet a hiba megszüntetésére. A hiba megszüntetéséig bekövetkező balesetekért, a balesetből eredő károkért a munkakezdési hozzájárulás jogosultját, illetve a rendkívüli igénybevétel bejelentőjét terheli a felelősség.

**V. fejezet**

***ZÁRÓ RENDELKEZÉSEK***

**25. §** (1) Ez a rendelet 2018. április 1. napján lép hatályba és a hatálybalépést követően megkezdett burkolatbontások esetén kell alkalmazni.

(2) Hatályát veszti az önkormányzat tulajdonában és kezelésében lévő helyi közutak nem közlekedési célú igénybevételéért fizetendő díj meghatározásáról szóló 25/2014. (VI.26.) önkormányzati rendelet.

**Szabados Ákos dr. Demjanovich Orsolya**

polgármester jegyző

1. *melléklet*

a …/2018. (….) önkormányzati rendelethez

***BURKOLATBONTÁSOK IGÉNYBEVÉTELI DÍJA***

|  |  |
| --- | --- |
| ***Kategória*** | ***Díjtétel*** |
| Belterületi I. rendű főút | 100.- Ft/m2/nap+ÁFA |
| Belterületi II. rendű főút | 50.- Ft/m2/nap+ÁFA |
| Fenti kategóriákba nem tartozó belterületi mellékutak, lakó- és kiszolgáló utak, külterületi közutak, kerékpárutak, gyalogutak, járdák, földterületek, ideértve a földutakat és az önkormányzati tulajdonú magánutakat is. | 50.- Ft/m2/nap+ÁFA |
| ***Figyelembe veendő egyéb szempontok*** | ***Szorzószámok*** |
| Félpályás útlezárás | 2 |
| Teljes útlezárás | 3 |
| Téli munkavégzés | 2 |
| Burkolatbontási tilalom alá eső utak, járdák | 2 |

*Az egyes esetekre meghatározott szorzószámok azonos igénybevétel esetén összeadódnak.*

***A minimálisan fizetendő igénybevételi díj összege 1.000,- Ft+áfa***

*2. melléklet*

a …/2018. (….) önkormányzati rendelethez

**MUNKAKEZDÉSI HOZZÁJÁRULÁS KÉRELEM**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A munkakezdési hozzájárulást kérelmező **beruházó** | | | | | | | | |  | A munkakezdési hozzájárulást kérelmező **kivitelező** | | | | | | | |
| megnevezése: | |  | | | | | | |  | megnevezése: | | |  | | | | |
| pontos címe: | |  | | | | | | |  | pontos címe: | | |  | | | | |
| telefonszáma: | |  | | | | | | |  | telefonszáma: | | |  | | | | |
| e-mail címe: | |  | | | | | | |  | e-mail címe: | | |  | | | | |
| A **beruházó felelős vezető**jének | | | | | | | | |  | A **kivitelezés felelős építésvezető**jének | | | | | | | |
| neve: | |  | | | | | | |  | neve: | | |  | | | | |
| telefonszáma: | |  | | | | | | |  | telefonszáma: | | |  | | | | |
| e-mail címe: | |  | | | | | | |  | e-mail címe: | | |  | | | | |
| **A munkavégzés** helyének pontos megnevezése: | | | | |  | | | | | | | | | | | | |
| A munkavégzés megnevezése: | | | | | vízellátás, gázellátás, csatornázás, hőellátás, elektromos kábel, BKV-kábel, közvilágítási kandeláber, távközlési alépítmény, közúti műtárgy, vasúti műtárgy, vágány, forgalomirányító létesítmény, útpálya, járda,  egyéb: | | | | | | | | | | | | |
| A munkavégzés jellege: | | | | | fejlesztés, beruházás, felújítás, korszerűsítés, karbantartás, javítás, kiváltás, bekötés, egyéb: | | | | | | | | | | | | |
| tervezett munkakezdés (burkolatbontás) időpontja: | | | | |  | | | | tervezett befejezésének (burkolat végleges helyreállításának időpontja): | | | | | |  | | |
| közútkezelői hozzájárulás száma: | | | | |  | | | | | | | | | | | | |
| forgalomtechnikai kezelői hozzájárulás száma: | | | | |  | | | | | | | | | | | | |
| **Burkolat** | bontandó burkolat neme | | mennyisége (fm) | | | mennyisége (m2) | | | | | | építendő  burkolat neme | | mennyisége (fm) | | mennyisége (m2) | |
| útpálya |  | |  | | |  | | | | | |  | |  | |  | |
| járda |  | |  | | |  | | | | | |  | |  | |  | |
| útszegély |  | |  | | |  | | | | | |  | |  | |  | |
| zöldterület |  | |  | | |  | | | | | |  | |  | |  | |
| egyéb |  | |  | | |  | | | | | |  | |  | |  | |
| Burkolatnemek: öntött aszfalt, hengerelt aszfalt, makadám, kiskockakő, nagykockakő, keramit, kavicsolt, járdalap, járdakő, beton, egyéb: | | | | | | | | | | | | | | | | | |
| Nyomvonalas bontások hossza: | | | | fm | | | | Bontási helyek száma: | | | | | | | | db |
| Törmeléklerakó megnevezése: | | | |  | | | | | | | | | | | | |
| Hozzájárulást kérelmező beruházó aláírása: | | | | | | |  | | | | Hozzájárulást kérelmező kivitelező aláírása: | | | | | |
|  | | | | | | |  | | | |  | | | | | |
| P. H. | | | | | | |  | | | | P. H. | | | | | |

**1. Tudnivalók:**

1.1. Budapest XX. közterületén és közútjain építési munkát végezni csak a hatályos jogszabályokban foglalt előírások betartásával szabad!

1.2. Burkolatbontással járó munka csak a kezdési hozzájárulás kiadása után kezdhető meg!

1.3. Az optikai, távközlési és elektromos kábelfektetések esetén a BERUHÁZÓ, egyéb esetekben a KIVITELEZŐ köteles megkérni a hozzájárulást.

**2. Kitöltési útmutató:**

2.1. A létesítmény megnevezése, valamint az építési munka jellege rovatokban a megfelelő szöveget alá kell húzni, ha a jellemző megjelölés nem szerepel, azt az egyéb pontnál be kell írni.

2.2. Munkavégzés helyének pontos megnevezése rovatot utcánként a házszámok feltüntetésével kell kitölteni.

2.3. Abban az esetben, ha az építési munka több (nem összefüggő) utcát érintő nyomvonalon halad, annyi kérelmet kell benyújtani, ahány útvonalat (utcát) érint a kivitelezés.

2.4. Abban az esetben, ha az építési munka összefüggően több utcát érintő nyomvonalon halad, egy kérelmet kell kiállítani.

2.5. Az építési engedélyt kiadó hatóság, valamint létesítési hozzájárulást kiadó szerv rovatot értelemszerűen kell kitölteni.

2.6. Bontandó burkolat neme rovatba az útpályán, járdán felbontott burkolat nemét kell beírni, fm-ben és m2-ben egyaránt, kiválasztva a megfelelőt a burkolatnemek közül. A járdaszegélyt csak fm-ben kell megadni.

2.7. Bontási helyek száma rovatba csak akkor kell írni, ha egy építési munkahelyen belül több helyen, elszórtan történik a bontás.

**3. A munkakezdési hozzájárulás iránti kérelemhez csatolni kell**:

* 1. a közműüzemeltetők kiviteli tervekre adott teljes körű nyilatkozatait
  2. hat hónapnál nem régebbi hozzájárulással ellátott forgalomtechnikai tervet és ideiglenes forgalomszabályozási tervet,
  3. az építési engedélyt vagy a létesítési hozzájárulást, az illetékes közmű-üzemeltető tervjóváhagyását,
  4. a tervező vagy a kivitelező nyilatkozatát arról, hogy a kivitelezési tervet minden, a munkával érintett közmű és közműjellegű hálózat üzemeltetőjével egyeztette, és a megoldás megfelel az egyeztetés eredményének, továbbá a jogszabályi és egyéb előírásoknak,
  5. a beruházó vagy a kivitelező nyilatkozatát arról, hogy a munkával érintett közmű és közműjellegű hálózat üzemeltetőinek nyilatkozatai teljes körűek, és azok a kérelem időpontjában érvényesek,
  6. az igénybe venni kívánt terület tulajdonosának hozzájárulását,
  7. a közút üzemeltetőjének nyilatkozatát

3. melléklet

a …/2018. (….) önkormányzati rendelethez

**EGYSZERŰSÍTETT MUNKAKEZDÉSI HOZZÁJÁRULÁS KÉRELEM   
kizárólag közmű útburkolatban elhelyezkedő szerelvényének, akna fedlapjának cseréjéhez, ellenőrzéséhez**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A munkakezdési hozzájárulást kérelmező **beruházó** | | | | | | | |  | | | A munkakezdési hozzájárulást kérelmező **kivitelező** | | | | | | | |
| megnevezése: | |  | | | | | |  | | | megnevezése: | | |  | | | | |
| pontos címe: | |  | | | | | |  | | | pontos címe: | | |  | | | | |
| telefonszáma: | |  | | | | | |  | | | telefonszáma: | | |  | | | | |
| e-mail címe: | |  | | | | | |  | | | e-mail címe: | | |  | | | | |
| A **beruházó felelős vezető**jének | | | | | | | |  | | | A **kivitelezés felelős építésvezető**jének | | | | | | | |
| neve: | |  | | | | | |  | | | neve: | | |  | | | | |
| telefonszáma: | |  | | | | | |  | | | telefonszáma: | | |  | | | | |
| e-mail címe: | |  | | | | | |  | | | e-mail címe: | | |  | | | | |
|  | | | | | | | | | | | | | | | | | | |
| **A munkavégzés** | | | | | | | | | | | | | | | | | | |
| helyének pontos megnevezése: | | | | |  | | | | | | | | | | | | | |
| megnevezése: | | | | | vízellátás, gázellátás, csatornázás, hőellátás, elektromos kábel, BKV-kábel, távközlési alépítmény, forgalomirányító létesítmény, egyéb: | | | | | | | | | | | | | |
| jellege: | | | | | szerelvénycsere, aknafedlap csere | | | | | | | | | | | | | |
| tervezett munkakezdés (burkolatbontás) időpontja: | | | | |  | | | | tervezett befejezésének (burkolat végleges helyreállításának időpontja): | | | | | | |  | | |
|  |  | |  | | |  | | | | | | |  | |  | |  | |
| **Burkolat** | bontandó burkolat neme | | mennyisége (fm) | | | mennyisége (m2) | | | | | | | építendő  burkolat neme | | mennyisége (fm) | | mennyisége (m2) | |
| útpálya |  | |  | | |  | | | | | | |  | |  | |  | |
| járda |  | |  | | |  | | | | | | |  | |  | |  | |
| egyéb |  | |  | | |  | | | | | | |  | |  | |  | |
| Burkolatnemek: öntött aszfalt, hengerelt aszfalt, makadám, kiskockakő, nagykockakő, keramit, kavicsolt, járdalap, járdakő, beton, egyéb: | | | | | | | | | | | | | | | | | | |
| Bontási helyek száma: | | | | db | | | | | |  | | | | | | | |
| Törmeléklerakó megnevezése: | | | |  | | | | | | | | | | | | | |
|  | | | | | | | | | | | | | | | | | |
| Hozzájárulást kérelmező beruházó aláírása: | | | | | | |  | | | | | Hozzájárulást kérelmező kivitelező aláírása: | | | | | |
|  | | | | | | |  | | | | |  | | | | | |
| P. H. | | | | | | |  | | | | | P. H. | | | | | |

**1. Tudnivalók:**

1.1. Budapest XX. közterületén és közútjain építési munkát végezni csak a hatályos jogszabályokban foglalt előírások betartásával szabad!

1.2. Burkolatbontással járó munka csak a kezdési hozzájárulás kiadása után kezdhető meg!

**2. Kitöltési útmutató:**

2.1. A létesítmény megnevezése, valamint az építési munka jellege rovatokban a megfelelő szöveget alá kell húzni, ha a jellemző megjelölés nem szerepel, azt az egyéb pontnál be kell írni.

2.2. Munkavégzés helyének pontos megnevezése rovatot utcánként a házszámok feltüntetésével kell kitölteni.

2.3. Abban az esetben, ha az építési munka több (nem összefüggő) utcát érintő nyomvonalon halad, annyi kérelmet kell benyújtani, ahány útvonalat (utcát) érint a kivitelezés.

2.4. Abban az esetben, ha a munkavégzés érint hidat, vagy műtárgyat annak feltüntetése.

2.5. Bontandó burkolat neme rovatba az útpályán, járdán felbontott burkolat nemét kell beírni, fm-ben és m2-ben egyaránt, kiválasztva a megfelelőt a burkolat nemek közül. A járdaszegélyt csak fm-ben kell megadni.

**3. A munkakezdési hozzájárulás iránti kérelemhez csatolni kell**:

3.1. M=1:500 vagy ennél nagyobb méretarányú helyszínrajzot, ábrázolva a beavatkozás helyét/helyeit, a megbontandó burkolat nemének megjelölésével

3.2. az ideiglenes forgalomkorlátozás megoldását.

4. melléklet

a …/2018. (….) önkormányzati rendelethez

**IGÉNYBEVÉTELI HOZZÁJÁRULÁS KÉRELEM  
futóversenyek megtartásához**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Az igénybevételi hozzájárulást kérelmező **szervezet** | | | | |  | Az igénybevételi hozzájárulást kérelmező **lebonyolító szervezet** | | | | | |
| megnevezése: | |  | | |  | megnevezése: | |  | | | |
| pontos címe: | |  | | |  | pontos címe: | |  | | | |
| telefonszáma: | |  | | |  | telefonszáma: | |  | | | |
| faxszáma: | |  | | |  | faxszáma: | |  | | | |
| e-mail címe: | |  | | |  | e-mail címe: | |  | | | |
|  | | | | | | | | | | | |
| A kérelmező **felelős vezető**jének | | | | |  | A lebonyolításért **felelős vezető**jének | | | | | |
| neve: | |  | | |  | neve: | |  | | | |
| telefonszáma: | |  | | |  | telefonszáma: | |  | | | |
| e-mail címe: | |  | | |  | e-mail címe: | |  | | | |
|  | | | | | | | | | | | |
| **A futóverseny** | | | dátuma: |  | | | | | | | |
| rajt helye: |  | | | | | | időpontja: | |  | | |
| útvonala | | | | | | | | | | | |
| közút neve | szakasz eleje | | szakasz vége | szakasz  hossza | | | szakasz  szélesség | | zárás  időpontja | feloldás  időpontja | |
|  |  | |  |  | | |  | |  |  | |
|  |  | |  |  | | |  | |  |  | |
|  |  | |  |  | | |  | |  |  | |
|  |  | |  |  | | |  | |  |  | |
|  |  | |  |  | | |  | |  |  | |
|  |  | |  |  | | |  | |  |  | |
|  |  | |  |  | | |  | |  |  | |
| cél helye: |  | | | | | | időpontja: | |  | | |
|  | | | | | | | | | | | |
| Hozzájárulást kérelmező szervezet aláírása: | | | | |  | Hozzájárulást kérelmező lebonyolító szervezet aláírása: | | | | |
| P. H. | | | | |  | P. H. | | | | |

**1. Tudnivalók:**

1.1. Budapest XX. közterületén futóversenyt megtartani csak a hatályos jogszabályokban foglalt előírások betartásával szabad!

1.2. Futóverseny csak az igénybevételi hozzájárulás kiadása után kezdhető meg!

**2. Kitöltési útmutató:**

2.1. A futóverseny útvonala esetén az adott szakasz zárásának időpontja a forgalomkorlátozás életbe léptetésének tervezett időpontja, az adott szakasz feloldásának időpontja a forgalomkorlátozás teljes megszüntetésének tervezett időpontja.

2.2. A szakasz hosszát méterben kell megadni, a szakasz szélességét pedig méterben, vagy az elfoglalt forgalmi sávok darabszámában kell megadni.

2.3. A cél időpontja az utolsó futó célba érésének tervezett időpontja.

**3. A kezdési hozzájárulás iránti kérelemhez csatolni kell:**

3.1. forgalomkorlátozási tervet.

**INDOKOLÁS**

**Általános indokolás**

A közutak nem közlekedési célú igénybevételének alapvető feltételeit a közúti közlekedésről szóló 1988. évi I. törvény (a továbbiakban: Úttörvény), valamint annak végrehajtási rendelete, a 30/1988. (IV.21.) MT rendelet határozza meg. Az Úttörvény 36. § (1) bekezdése alapján a közutak nem közlekedési célú használatához a közút kezelőjének hozzájárulása szükséges. A hozzájárulásban a közút kezelője feltételeket írhat elő. Annak érdekében, hogy a közút kezelője a kezelt valamennyi közúton egyformán érvényes feltételeket írhasson elő, szükségesnek tartjuk olyan általános feltételek rendeleti szintű meghatározását, mely mindenki számára nyilvános és előre megismerhető.

**Részletes indokolás**

1. **§**

A rendelet hatályát határozza meg.

1. **§**

A rendeletben használt fogalmakat definiálja.

* 1. **§**

A közútkezelői hozzájárulás kiadására vonatkozó eljárási szabályokat határozza meg, a polgármester hatáskörébe utalja a közútkezelői hozzájárulás kiadását, meghatározza a hozzájárulás tartalmát.

**5. §**

Burkolatbontási tilalmat ír elő azokra az útszakaszokra, amelyek teljes szélességű helyreállítása megtörtént. A burkolatbontási tilalom 5 évig tart, mely időszakon belül csak a rendeletben meghatározott esetekben lehet a területre burkolatbontási engedélyt adni.

**6. §**

A munkakezdési hozzájárulással kapcsolatos eljárási szabályokat rögzíti.

**7. §**

Az Önkormányzat kezelésében lévő közutakon, kerékpárutakon, járdákon tartandó futóversenyekre vonatkozó igénybevétel szabályait rendezi.

**8. §**

A közutak nem közlekedési célú igénybevételéért fizetendő igénybevételi díj fizetésére vonatkozó kötelezettséget rögzíti. Az igénybevételi díj mértékét a rendelet 1. melléklete tartalmazza. Meghatározza azokat az eseteket, amelyek fennállása esetén nem kell igénybevételi díjat fizetni.

**9. §**

Rögzíti azokat az eseteket, amikor munkakezdési hozzájárulás nem adható a kérelmező részére.

**10. §**

A közút rendkívüli igénybevételére (értelmező rendelkezések 23. pont) esetére speciális rendelkezéseket tartalmaz.

**11. §**

A kivitelezési munka biztonságos elvégzése érdekében rögzíti a munkaterület és a forgalom elválasztására vonatkozó szabályokat, a biztonsági rendelkezéseket

**12-15. §**

Rögzíti a munkavégzésre vonatkozó szabályokat, a munkavégzéssel járó felelősséget.

**16. §**

A munkavégzés során felhasználásra kerülő anyagok kiszállítására és tárolására vonatkozó rendelkezéseket tartalmazza.

**17. §**

A munkaterület ideiglenes helyreállítására vonatkozó rendelkezéseket tartalmazza.

**18. §**

A közterület végleges helyreállítására vonatkozó rendelkezéseket tartalmazz.

**19-22. §**

A közterület helyreállításának módjára vonatkozó előírásokat tartalmazza.

**23. §**

A forgalmi rend helyreállítására vonatkozó előírásokat tartalmazza

**24. §**

Arra az esetre vonatkozóan tartalmaz rendelkezéseket, ha a munkakezdési hozzájárulás jogosultja, illetve a rendkívüli igénybevétel bejelentője a munkaterületet késedelmesen, vagy hibásan állítja helyre. Rendezi a károkozásért való felelősség kérdését.

**25. §**

Hatályba léptető és hatályon kívül helyező rendelkezéseket tartalmaz.

**HATÁSVIZSGÁLATI LAP**

**az önkormányzat kezelésében lévő közutak burkolatbontásának szabályozásáról**

**szóló rendelet-tervezethez**

A jogalkotásról szóló 2010. évi CXX. törvény 17. § (1) bekezdése értelmében a jogszabályok előkészítése során előzetes hatásvizsgálatot kell lefolytatni. A (2) bekezdés alapján előzetes hatásvizsgálat keretében az alábbi tényezők vizsgálata szükséges:

**Társadalmi hatások:**

Budapest Főváros XX. kerületében a meglévő közterületek állagának megóvása, fenntartása, javítása a társadalom számára alapvető érdek. Ennek érdekében a rendelet szabályozott kereteket határoz meg a burkolatbontások engedélyezésére, a közútkezelői hozzájárulások és a munkakezdési hozzájárulás kiadására, az igénybevételi díj fizetésére vonatkozóan.

**Gazdasági, költségvetési hatások:**

A rendelet megalkotásával – figyelemmel a jelenleg hatályos igénybevételi díjtételek emelkedésére – a bevételek növekedni fognak.

**Környezeti és egészségi következmények:**

A burkolatok helyreállítására vonatkozó rendelkezések az utak minőségének javítását célozza.

**Adminisztratív terheket befolyásoló hatások:**

A rendelet megalkotása az adminisztratív terheket nem érinti.

**A jogszabály megalkotásának szükségessége, a jogalkotás elmaradásának várható következményei:**

A jogszabály megalkotása a társadalmi érdekekre tekintettel szükséges.

**A jogszabály alkalmazásához szükséges személyi, szervezeti, tárgyi és pénzügyi feltételek:**

A jogszabály alkalmazásához többlet erőforrás jelenleg szükséges, a személyi, szervezeti és tárgyi feltételek biztosítottak.